Liésl Knipe » Somerstrand Gemeente
Written by Liésl Knipe on 06/10/2015 . Posted in Kobus Prinsloo, Preke
Doop Stephney van Staden
Doop van Stephney van Staden
Stephney is die dogter van Leon en Ellen van Staden wat in Newtonpark woon. Ellen is 'n dogter van Gerrit en Annemari Cilliers van Avonmouthsingel. Stephney is na haar ouma vernoem, en word Sondag 25 Januarie by ons in die gemeente gedoop. Baie geluk aan julle en mag die Here julle en julle dogtertjie seën!
Written by Liésl Knipe on 24/01/2009 . Posted in Nuusflitse
Op pad met God – Mariette Rossouw
OP PAD MET GOD: Mariette Rossouw nooi jou uit om op pad saam met God te gaan. Dit is "kringwees vir Christus", deur in die Bybel geestelike gewoontes en praktyke vir geestelike groei en verryking, te bestudeer en dit te beoefen. Dit is vir jou as jy 'n soeke na God het, of wil ervaar dat God met jou praat, 'n nuwe geestelike tuiste of 'n nuwe visie vir jou lewe soek, geestelike afplatting ervaar of gewoon net geestelik wil groei. Koste: een foliogrootte hardebandboek vir jou joernaal (gespreksboek met God). Bring ook jou Bybel saam. Dit begin 4 Februarie 18:30 – skryf in by die kerkkantoor voor 1 Februarie (0415835115).
Written by Liésl Knipe on 21/01/2009 . Posted in Nuusflitse
Huweliksverryking (Alpha) – Deon Binneman
HUWELIKSVERRYKING (Alpha): Hierdie praktiese huwelikskursus gee vir elke getroude paartjie die hulpmiddels vir die bou van 'n sterk en gesonde huwelik wat 'n leeftyd hou. Oor 8 weke help Deon Binneman egpare gesels oor belangrike sake wat maklik in die gejaag van die daaglikse lewe nie aandag kry nie. Elke paartjie se privaatheid word gerespekteer. Daar is geen groepsbespreking nie en niemand hoef enigiets oor hul verhouding bekend te maak nie. Elke aand begin met 'n kerslig-ete. Daar is 'n video-praatjie, gevolg deur 'n geleentheid om die onderwerp as paartjie te bespreek. Koste: R100 per paartjie vir die werkboek en R25 weekliks per persoon vir die etes. Dit begin 4 Februarie 18:30 – skryf in by die kerkkantoor voor 1 Februarie (0415835115).
Projek Eksodus – André Killian
PROJEK EKSODUS: André Killian nooi 9 mense uit om saam met hom 'n geestelike reis te onderneem aandie hand van die werkboek van John en Adrienne Carr Projek Eksodus (ThePilgrimage Project). Die doel van die reis is om aan die hand van die lewenshoofstukke van ons eie verhale te ontdek wat God se plan met ons lewens is. Hierin speel beide woestyntye sowel as braambostye 'n belangrike rol. Die reis word afgesluit met 'n vooruitkyk na die volgende hoofstuk wat God in jou lewe gaan skryf. Koste: R20 per persoon vir die werkboek. Dit begin 4 Februarie 18:30 – skryf in by die kerkkantoor voor 1 Februarie (0415835115).
Geestelike Gewoontes – Rethie van Niekerk
GEESTELIKE GEWOONTES: Die beoefening van geestelike gewoontes skep 'n ruimte vir God om ons van binne af te verander. En ons leer dié gewoontes die beste aan in 'n kleingroep wat dit saam met ons doen. Rethie van Niekerk nooi jou uit om op reis te gaan met Adele Calhoun se unieke boek Spiritual Disciplines Handbook – Practices that transform us. In plaas daarvan om haar boek net van hoek tot kant deur te lees, help sy mens om jou spesifieke behoefte aan God te verbind aan die geestelike gewoonte wat die beste daarby pas. As jy byvoorbeeld 'n behoefte het om met meer deernis met ander te praat, woorde wat eg, liefdevol en genesend is, stel sy oefeninge voor om die gewoonte om jou "tong te beheer" te beoefen! As jy behoefte het om die teenwoordigheid van God in alles te kan raaksien, stel sy die gewoonte van kontemplasie voor. En daar is 60 ander …! Koste: R280 vir Adele Calhoun se boek – net 20 persone. Dit begin 4 Februarie 18:30 – skryf in by die kerkkantoor voor 1 Februarie (0415835115).
Bybelskool – Chris van Wyk
BYBELSKOOL: Ons gaan saam met Chris van Wyk die evangelie van Lukas en die Handelinge van die apostels lees. Geskrywe deur Lukas, die dokter, fokus die evangelie van Lukas op die redding wat Jesus bring vir alle Jode, van die platteland in Galilea tot in die stad Jerusalem. Sy tweede boek, Handelinge, vertel die verhaal van die redding wat deur die werk van die Gees horisontaal versprei van die stad Jerusalem terug na die platteland, maar dan ook verder na Asië, Afrika, Europa en uiteindelik na die groot stad en magsentrum van daardie tyd, Rome. Koste: R30 vir 'n begeleiersgids – almal welkom. Dit begin 4 Februarie 18:30 – skryf in by die kerkkantoor voor 1 Februarie (0415835115).
DIDAGE: Ons het weer Woensdag 4 Februarie 2009 begin met Didage (Griekse woord vir lering). Elke Woensdagaand kan jy om 18:00 kom aansit vir 'n lekker ete vir R25 (bespreek vooraf) en die gemeenskap met ander gelowiges geniet. Daarna kan jy van 18:30 af een van die volgende aanbiedinge bywoon: Bybelskool, Lectio Divina, Geestelike Gewoontes, Op pad met God.
"Die uitdaging van Christen-man wees vandag". Saterdag 18 Oktober om 8:00 by die kerk. (meer inligting)
Written by Liésl Knipe on 11/10/2008 . Posted in Nuusflitse
"Wacky" Vrydag 24 Oktober
Vrydag 24 Oktober om 17:30-19:00 hou ons 'n "Wacky" padkafee by NG Kerk Somerstrand. Kom geniet 'n heerlike Hotdog of Hamburger met 'n koeldrank vir net R25. Kaartjies by kerkkantoor.
Written by Liésl Knipe on 10/10/2008 . Posted in Nuusflitse
Bespreek jou eerste ete
Bespreek jou eerste ete vir die 15de Oktober by DIDAGE vir 18:00 teen R20 by die kerkkantoor (041 583 5115).
Written by Liésl Knipe on 21/09/2008 . Posted in Nuusflitse
Skryf in vir Didage
Skryf VANDAG in vir een van die kursusse van DIDAGE by die kerkkantoor (041 583 5115): Bybelskool, Bly in voeling, Lectio Divina, Alpha Huwelikskursus!